
ΘΕΜΑ: «ΟΔΗΓΙΕΣ ΠΡΟΣΛΗΨΗΣ ΚΑΙ ΑΝΑΛΗΨΗΣ ΥΠΗΡΕΣΙΑΣ ΑΝΑΠΛΗΡΩΤΩΝ ΕΚΠΑΙΔΕΥΤΙΚΩΝ/ΕΕΠ/ΕΒΠ»
Η Διεύθυνση Α’/θμιας Εκπ/σης Καρδίτσας καλεί τους αναπληρωτές εκπαιδευτικούς/ΕΕΠ/ΕΒΠ  να ακολουθήσουν τις παρακάτω οδηγίες ανάληψης υπηρεσίας:
ΒΗΜΑ 1ο

Να ανατρέξουν στην διεύθυνση του ΥΠΑΙΘ www.minedu.gov.gr/anaplirotes, όπου έχουν αναρτηθεί οι απαραίτητες πληροφορίες και διευκρινίσεις επί της διαδικασίας τοποθέτησης και ανάληψης υπηρεσίας σε σχολικές μονάδες.
 
 	
ΒΗΜΑ 2ο
 Να συγκεντρώσουν τα απαιτούμενα δικαιολογητικά πρόσληψης για τον ατομικό τους φάκελο, με την σειρά που αναφέρονται στο συνημμένο αρχείο με θέμα: «Δικαιολογητικά πρόσληψης αναπληρωτών» 


ΒΗΜΑ 3ο
Να εκτυπώσουν και να συμπληρώσουν τα ακόλουθα συνημμένα έντυπα:
α) Δελτίο απογραφής αναπληρωτή
β) Τις αιτήσεις i) αναγνώρισης προϋπηρεσίας, ii) συνάφειας μεταπτυχιακών ή/και διδακτορικών τίτλων σπουδών (εάν υπάρχει)  
γ) την υπεύθυνη δήλωση.

ΠΡΟΘΕΣΜΙΕΣ 

Οι προσλαμβανόμενοι οφείλουν να παρουσιαστούν και να αναλάβουν υπηρεσία  από την  Δευτέρα 07 Σεπτεμβρίου 2026 έως και την Τρίτη 08  Σεπτεμβρίου 2026.
 
Στην ίδια προθεσμία και προκειμένου να μην υπάρξουν προβλήματα κατά την 1η μισθοδοσία, θα πρέπει -μετά την ανάληψη υπηρεσίας στις σχολικές μονάδες και την αποδοχή της σύμβασης - να προσκομίσουν οι ίδιοι ή η σχολική μονάδα τοποθέτησης (δια μέσου των Διευθυντών/ντριών ) στο γραφείο της Διεύθυνσης Α/θμιας Εκπ/σης Καρδίτσας - Τμήμα αναπληρωτών- ΕΣΠΑ (Πλαστήρα 56- 3ος όροφος):
 
α) την Πράξη ανάληψης υπηρεσίας από τη σχολική μονάδα τοποθέτησης και β) τον φάκελο με όλα τα δικαιολογητικά πρόσληψης.
 
ΑΔΕΙΕΣ
 
Όσες εκπαιδευτικοί/ΕΕΠ/ΕΒΠ πρόκειται να αιτηθούν άδεια (όπως πχ κύησης, λοχείας, ανατροφής τέκνου, μειωμένου ωραρίου κτλ) καλούνται αρχικά να ενημερώσουν τηλεφωνικά το τμήμα αναπληρωτών της ΔΠΕ Καρδίτσας και μετά την ανάληψη υπηρεσίας στην σχολική μονάδα τοποθέτησης και την αποδοχή της σύμβασης (από την Τρίτη  08  Σεπτεμβρίου 2026  έως και την Πέμπτη 10 Σεπτεμβρίου 2026) να προσέλθουν  στο γραφείο της ΔΠΕ Καρδίτσας,  προκειμένου να υποβάλλουν τις αιτήσεις και τα απαιτούμενα δικαιολογητικά.

- Για άδειες κύησης-λοχείας την Απόφαση επιδόματος μητρότητας από τον ΕΦΚΑ. 
- Για άδεια ανατροφής τέκνου / μειωμένο ωράριο, πιστοποιητικό οικογενειακής κατάστασης και υπεύθυνη δήλωση του συζύγου ότι δεν κάνει χρήση παρόμοιας διευκόλυνσης.


ΜΗ ΑΠΟΔΟΧΗ ΠΡΟΣΛΗΨΗΣ
Οι αναπληρωτές που ΔΕΝ θα αποδεχτούν την πρόσληψη καλούνται αρχικά να ενημερώσουν τηλεφωνικά το τμήμα αναπληρωτών (ΕΣΠΑ) της ΔΠΕ Καρδίτσας και να προσέλθουν  την Δευτέρα 07 Σεπτεμβρίου 2026, στο γραφείο της ΔΠΕ Καρδίτσας, προκειμένου να υποβάλλουν την σχετική αίτηση.

ΕΠΙΚΟΙΝΩΝΙΑ ΜΕ ΤΗΝ ΔΙΕΥΘΥΝΣΗ
Για διευκρινίσεις που αφορούν τα δικαιολογητικά πρόσληψης – δήλωση αδειών – μη αποδοχής πρόσληψης, μπορείτε να απευθυνθείτε στο Τμήμα Β΄ Οικονομικού –Αναπληρωτές ΕΣΠΑ της ΔΠΕ Καρδίτσας (τηλ. 2441554423-2441554424)

